Augusztus 22.

Névnapok: Menyhért,  Mirjam + Agaton, Barakon, Barakony, Bogdána, Boglár, János, Mária, Merse, Mirjána, Szigfrid, Timót, Timótea, Timóteus, Timóteusz, Zakeus, Zombor

Események 
 1485 – A Lancaster-ház győzelmével véget ér Angliában a rózsák háborúja.
 1531 – Jan Tarnowski vezette lengyel sereg döntő vereséget mért a moldvaiakra az obertini csatában.
 1667 – IX. Kelemen pápa megerősíti Szelepcsényi Györgyöt az esztergomi érseki tisztségében.
 1785 – II. József király rendelete megszünteti az örökös jobbágyság intézményét.
 1837 – Megnyílik a Pesti Magyar Színház, későbbi nevén a Nemzeti Színház.
 1853 – Brüsszelben házasságot kötött II. Lipót belga király és Habsburg–Lotaringiai Mária Henrietta belga királyné
 1864 – A Nemzetközi Vöröskereszt megalapítása.
 1920 – Az első Salzburgi Ünnepi Játékok megnyitója.
 1921 – A magyar hadsereg bevonul az addig szerb megszállás alatt álló pécs-baranyai területre.
 1962 – Az OAS fegyveresei, Bastien-Thiry alezredes vezetésével merényletet követnek el De Gaulle tábornok-elnök ellen, sikertelenül.
1985 – A British Airtours 28-as járata felszállás közben kigyulladt a manchesteri repülőtéren. A tragédiában 55 ember vesztette életét.
 1994 – Hivatalosan elfogadják Svédországnak a NATO-val létrejövő PfP egyéni partnerségi programját.
 2000 – Első ízben átadják 12 magyar színésznek a Nemzet Színésze címet.

Sportesemények 
Formula–1
 1954 –  svájci nagydíj, Bremgarten – Győztes: Juan Manuel Fangio (Mercedes Benz)

Születések 
 1647 – Denis Papin francia fizikus, matematikus, feltaláló, aki elsőként szerkesztett dugattyús gőzgépet († 1712 vagy 1713)
 1833 – August Ewald König német regényíró († 1888)
 1834 – Paul Kummer német hittanár, mikológus († 1912)
 1862 – Claude Debussy francia zeneszerző († 1918)
 1872 – Olgyay Ferenc festő, a Szolnoki művésztelep egyik alapítója († 1939)
 1895 – Almásy László Afrika-kutató († 1951)
 1896 – Lábass Juci magyar színésznő († 1932)
 1902 – Leni Riefenstahl (er. Berta Helene Amalie Riefenstahl), német táncosnő, színésznő, filmrendező, fényképész († 2003)
 1908 – Ács Rózsi magyar színésznő († 1990)
 1908 – Henri Cartier-Bresson ("HCP"), francia fényképész († 2004)
 1912 – Pintér Sándor a Magyar Rádió bemondója († 1977)
 1914 – Baróti Géza író, újságíró († 1993)
 1917 – John Lee Hooker amerikai blues-zenész († 2001)
 1918 – Benkő Gyula Jászai Mari-díjas magyar színész († 1997)
 1920 – Ray Bradbury amerikai sci-fi író, költő († 2012)
 1922 – Miloš Kopecký cseh színész („Kórház a város szélén”) († 1996)
 1922 – Szilágyi Dezső Kossuth-díjas magyar bábművész, szakíró († 2010)
 1923 – Földes Péter Mihály (Peter Foldes) festő, animációs filmrendező († 1977)
 1925 – Keller András nagy-britanniai magyar fizikokémikus, polimerfizikus, az MTA tagja († 1999)
 1933 – Sylva Koscina horvát születésű olasz színésznő († 1994)
 1945 – Szekeres István sportújságíró, a Népsport/Nemzeti Sport főszerkesztője
 1947 – Ian Scheckter dél-afrikai autóversenyző
 1953 – Szoboszlai Éva Aase-díjas magyar színésznő 
 1955 – Verestói Géza magyar rockénekes, zenész, költő, újságíró († 2012)
 1956 – Császár Gyöngyi Aase-díjas magyar színésznő, a szolnoki Szigligeti Színház örökös tagja († 2014)
 1961 – Debbi Peterson amerikai zenész, énekes
 1962 – Teodoru Vaszilisz labdarúgó, edző
 1963 – Tori Amos amerikai zongorista, dalszerző-énekesnő
 1967 – Layne Staley amerikai zenész, énekes, dalszerző, aki az Alice In Chains énekeseként vált világhírűvé († 2002)
 1967 – Pálffy Tibor romániai magyar színművész
 1967 – Ty Burrell amerikai színész
 1966 – Hárs Viktor magyar basszusgitáros, nagybőgős
 1968 – Horst Skoff osztrák teniszező († 2008)
 1969 – Szabó Gabi magyar színésznő
 1970 – Nagy Tímea kétszeres olimpiai bajnok magyar párbajtőrvívó
 1971 – Richard Armitage angol színész
 1973 – Howie Dorough amerikai zenész-énekes, 1993-tól a Backstreet Boys nevű amerikai együttes egyik tagja
 1974 – Simon Adri  magyar költő, irodalomkritikus, szerkesztő
 1977 – Szabó Gergő sportriporter
 1983 – Véghelyi Balázs író, költő
 1984 – Méry Rita magyar válogatott labdarúgó, hátvéd, csatár
 1987 – Marosszéki Tamás magyar színész
 1988 – Verrasztó Dávid világbajnoki ezüstérmes magyar úszó
 1995 – Dua Lipa angol énekesnő
2001 – Friewald Ruben magyar író, kultúrpolitikus

Halálozások 
 408 – Flavius Stilicho vandál származású római hadvezér, kivégezték (* 359 körül)
 1280 – III. Miklós pápa (Giovanni Gaetano Orsini (* 1210–20 között)
 1304 – II. János hainaut-i gróf (* 1247)
 1350 – VI. (Szerencsés) Fülöp francia király (* 1293)
 1485 – III. Richárd angol király (* 1452)
 1584 – Jan Kochanowski, a lengyel reneszánsz legnagyobb költője (* 1530 k.)
 1599 – Luca Marenzio olasz zeneszerző (* 1553)
 1806 – Jean-Honoré Fragonard, francia festőművész, grafikus (* 1732)
 1849 – Ormai Norbert honvéd ezredes, az 1848–49-es szabadságharc vértanúja (* 1813)
 1888 – Trefort Ágoston művelődéspolitikus, miniszter, az MTA tagja (* 1817)
 1922 – Michael Collins, ír forradalmár, politikus, az Ír Nemzeti Hadsereg parancsnoka (* 1890)
 1942 – Alice Duer Miller amerikai író, költő (* 1874)
 1946 – Sztójay Döme (er. Demeter Stojakovich), katonatiszt, magyar miniszterelnök (* 1883)
 1958 – Roger Martin du Gard Nobel-díjas francia író (* 1881)
 1963 – Ted Duncan amerikai autóversenyző (* 1912)
 1976 – Nagy Imre festőművész (* 1893)
 1986 – Celal Bayar török politikus, a Török Köztársaság harmadik elnöke (* 1883) 
 1989 – Alekszandr Szergejevics Jakovlev szovjet repülőgéptervező (* 1906)
 1992 – Dr. Mándoky Kongur István nyelvész, turkológus, a kun nyelv kutatója (* 1944)
 2018 – Székhelyi József Jászai Mari-díjas magyar színművész (* 1946)
 2023 – Toto Cutugno olasz énekes, dalszerző (* 1943)

Nemzeti ünnepek, emléknapok, világnapok 

Augusztus napjai